2003. július 07. – ülés

105/2003. (VII. 7.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező Dh. 1273/78, 1273/80, 1273/81, 1273/82, 1273/83, 1273/84, 1273/85, 1273/86, 1273/87, 1273/88, 1273/89, 1273/90, 1273/91, 1273/92, 1273/93, 1273/94, 1273/95, 1273/96, 1273/97, 1273/98, 1273/101, 1273/102, 1273/103, 1273/104, 1273/105, 1273/106, 1273/107, 1273/108, 1273/109, 1273/110, 1273/111, 1273/112 hrsz-ú, mindösszesen 33676 m2 nagyságú, természetben Dunaharaszti Kőrisfa utcában található, beépítetlen terület megjelölésű ingatlanokat 180.000.000 Ft vételáron a CONTROLL-BAU Ingatlanforgalmazó, Építőipari és Szolgáltató Kft. részére értékesíti.
Hozzájárul ahhoz, hogy a vevő ezeken az ingatlanokon – az ÁRT-vel összhangban – a zöldövezeti környezethez teljes mértékben illő lakóházakat építsen.
Vevő a vételárat a következők szerint egyenlíti ki:
-	18 millió forint ajánlati biztosítékot 2003. július 4-ig,
-	32 millió forint vételár-részletet az adásvételi szerződés megkötésekor,
-	130 millió forint vételár-részletet az adásvételi szerződés megkötését követő 4 hónapon belül, de legkésőbb 2003. november 30-ig.
Az Önkormányzat lehetőséget biztosít előteljesítésre. Hozzájárul ahhoz, hogy az adásvételi szerződés megkötésekor már kifizetett vételárrésznek megfelelő arányú területrészre a tulajdonjog a vevő javára az ingatlan-nyilvántartásba bejegyzésre kerüljön. A többi ingatlanra az Önkormányzat a tulajdonjogát a közművesítés teljes megvalósulásáig fenntartja.
Felelős: 		Dr. Szalay László polgármester
Határidő: 	2003. december 1.

	106/2003. (VII. 07.) Ök. sz. határozat:
Dunaharaszti Önkormányzat Képviselő-testülete elviekben hozzájárul ahhoz, hogy a tulajdonát képező Dh. 571/5 ingatlanon és a Dh. 571/6 ingatlan egy részén a Dunaharaszti Református Egyházközség templomot és 100 fős emelt szintű szociális otthont létesítsen. Az átadott földterület ellenértékeként az Önkormányzat tulajdoni hányadot kap, és a belépési díjakból részesül. Felhatalmazza a Polgármestert, hogy a további egyeztetéseket lefolytassa.
Egyúttal hozzájárul ahhoz is, hogy a kivitelezés pályázati támogatással valósuljon meg. A pályázat elkészítéséhez és az ehhez szükséges dokumentációkhoz 2.000.000 forint előirányzatot biztosít.
Felelős: 		Dr. Szalay László polgármester
Határidő: 	folyamatos

	107/2003. (VII. 07.) Ök. sz. határozat:
Dunaharaszti Önkormányzat Képviselő-testülete a Fogyatékosok Esélye Közalapítvány „Közintézmények akadálymentesítése” pályázatán való részvétellel egyetért.
Sikeres pályázat esetén a megvalósításhoz szükséges 20 % önrészt, 1.500.000 Ft-ot a 2004. évi költségvetéséből biztosítja.
Felelős: 		Dr. Szalay László polgármester
Határidő: 	azonnal

108/2003. (VII. 7.) Ök. sz. határozat:
Dunaharaszti Önkormányzat Képviselő-testülete úgy dönt, hogy az Önkormányzat udvarának vízelvezetését zárt csapadékcsatorna rendszerrel kell megoldani bruttó 2.574.825 Ft kivitelezési költségben, a főépület előtti aszfaltjárdát és a kerékpártároló alatti területet viacolorral kell kiépíteni bruttó 390.000 Ft, illetve bruttó 180.000 Ft kivitelezési költséggel. A teljes beruházás befejezési határideje 2003. július 15-re módosul. A beruházás finanszírozását a Képviselő-testület a Dunaharaszti Önkormányzat 2003. évi költségvetéséről szóló 1/2003. (II. 25) sz. Ök. rendelet 8. sz. melléklet VIII/27 „Különféle utak műszaki jellegű pótmunkái” előirányzat terhére elrendeli. A pótmunkák kivitelezését a Magas- és Mélyépítő Kft. (6001. Kecskemét, Szolnoki hegy 118) végezze el.
Határidő: 	azonnal
Felelős: 		Dr. Szalay László polgármester

109/2003. (VII. 7.) Ök. sz. határozat:
Dunaharaszti Önkormányzat Képviselő-testülete az Önkormányzat 2004. évi költségvetéséről szóló rendeletében az új óvoda építésére, a beruházás befejezésére 2004. évben 110.000 eFt előirányzatot biztosít, megelőzve minden egyéb fejlesztési feladatot.
Felelős: 		Dr.Szalay László polgármester
Határidő: 	folyamatos

110/2003. (VII. 7.) Ök. sz. határozat:
Dunaharaszti Önkormányzat Képviselő-testülete a szennyvíztisztító bővítése beruházás finanszírozásával kapcsolatban hozott 55,56,57/203. (IV.14) Ök.sz. határozatait megsemmisíti.
Felelős: 		Dr. Szalay László polgármester
Határidő: 	azonnal

111/2003. (VII. 7.) Ök. sz. határozat:
Dunaharaszti Önkormányzat Képviselő-testülete a szennyvíztisztító telep bővítése beruházás finanszírozására 60.000 M Ft összegű célhitel OTP Bank Rt-től történő felvételét rendeli el. A hitel futamideje: 5 év.
1. A hitel és járulékai visszafizetésének biztosítékául az Önkormányzat költségvetési bevételeit, ezen belül elsősorban a saját bevételeket ajánlja fel, különös tekintettel a helyi adóbevételekre.
2. Az Önkormányzat kötelezettséget vállal arra, hogy a hitel-visszafizetés időtartama alatt a kért hitelt és járulékait a futamidő éveibe – a felhalmozási és tőkejellegű kiadásokat megelőzően – a költségvetésébe betervezi és jóváhagyja.
3. A Képviselő-testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik az 1990. évi LXV. tv. 88.§.(2) bekezdésében meghatározott korlátozás alá.
4. A Képviselő-testület felhatalmazza a polgármestert, hogy a fenti hitelre vonatkozóan az OTP Bank Rt-nél eljárjon, a hitelszerződést aláírja az Önkormányzat képviseletében. 
Felelős: 		Dr. Szalay László polgármester
Határidő: 	azonnal

112/2003. (VII. 07.) Ök. sz. határozat:
Dunaharaszti Önkormányzat Képviselő-testülete a Dunaharaszti Közmű Iroda Kft. 2002. évi egyszerűsített éves beszámolóját a mellékleteivel együtt elfogadja.
Határidő: 	azonnal
Felelős: 		Barabás László és Farkasné Dekanics Ildikó

113/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy Dunaharaszti város új utcanévjegyzékét a határozat melléklete szerint az alábbi módosításokkal fogadja el:
-	Kutyatej utca helyett:		 Rozmaring utca
-	Liliom utca helyett:		 Zsálya utca
-	Napkirály utca helyett:	 	 Levendula utca
-	Kassák Lajos utca helyett:	 Paál László utca 
Felelős: 		Képviselő-testület
	Határidő: 	azonnal

114/2003.(VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy Szikulai Andreát 2003. július 15-ével egy évre megbízza a Városi Gyermekjóléti Szolgálat vezetői feladatainak ellátásával. Ezzel egyidejűleg a Városi Kincstárhoz mellérendelt Városi Gyermekjóléti Szolgálatot ’részben önálló gazdálkodó intézmény’ formává átalakítja.
Felelős: 		Dr. Szalay László polgármester
Határidő: 	azonnal

115/2003. (VII. 07.) Ök. sz. határozat:
Dunaharaszti Önkormányzat Képviselő-testülete a GYISM által kiírt játszótér-építési pályázaton való részvétellel egyetért, és a szükséges – 50 %-os – önrészt a 2003. évi költségvetésében biztosítja. Mivel a katalógus még nem jelent meg, a Képviselő-testület megbízza a Városfejlesztési és Környezetvédelmi Bizottságot, hogy a játékeszközök kiválasztásáról és a tényleges költségekről a szükséges döntéseket meghozza.
Felelős: 		Dr. Szalay László polgármester
Határidő: 	2003. július 15.
	
116/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy a későbbiekben megjelenő katalógusból a Városfejlesztési és Környezetvédelmi Bizottság által kiválasztott nagyságú játszótér bekerítését meg kívánja valósítani. A várható költség a játszótér méretének függvénye, ezért ennek megállapításával a Képviselő-testület megbízza a Városfejlesztési és Környezetvédelmi Bizottságot.
Felelős: 		Dr. Szalay László polgármester
Határidő: 	2003. július 15.

117/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Janó Kisduna Kft-vel adásvételi szerződést köt a 3530 hrsz-ú 1050 m2-re lakó-és irodaház építésére úgy, hogy az épületben az Önkormányzat részére 207 m2 területű irodahelyiség kerül átadásra. Az Önkormányzat vagyoni érdekeit az adásvételi szerződésben biztosítani kell. A Képviselő-testület felhatalmazza a Polgármestert, hogy ennek szellemében a szerződést megkösse.
Felelős: 		Dr. Szalay László polgármester
Határidő: 	azonnal

		118/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Szigetszentmiklósi Polgárőr Egyesület Vízi Alosztálya által felajánlott együttműködési megállapodást megköti, és felhatalmazza a Polgármestert a Megállapodás aláírására.
Felelős: 		Dr. Szalay László polgármester
Határidő: 	azonnal	
119/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy Juhász Gyula Sándorné 464 hrsz-ú ingatlanhagyatékának zártkörű értékesítését kezdeményezi, és egyben nyilatkozik az ingatlan közhasznú felhasználásáról is.
Felelős: 		Dr. Szalay László polgármester
Határidő: 	azonnal

120/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy Dr. Bereczki Sándor Péter megüresedő praxisában 2003. augusztus 01. napjával Dr. Gyergyai Gábor Istvánt bízza meg területi ellátási kötelezettséggel a háziorvosi teendők ellátására.
A megbízás feltételei:
•	Dr. Gyergyai Gábor István a praxis asszisztenciáját a jelenleg fennálló helyzet szerint, változatlan feltételekkel tovább fenntartja,
•	A Dunaharaszti, Damjanich u. 23. szám alatti rendelőhelyiségben, ugyanabban a rendelési időben látja el a betegeket, mint Dr. Bereczki Sándor Péter,
•	a háziorvosi tevékenység folytatásához minimum feltételként előírt tárgyi eszközöket Dr. Gyergyai Gábor István biztosítja,
•	a praxist vállalkozás formájában működteti tovább,
•	az Önkormányzat és Dr. Gyergyai Gábor István között a háziorvosi szolgáltatási szerződés változatlan formában és tartalommal kerül megkötésre.
A Képviselő-testület hozzájárul ahhoz, hogy Dr. Bereczki Sándor Péter területi kötelezettség nélkül, maximum 500 fő beteget megtarthasson.
Felelős: 		Dr. Szalay László polgármester
Határidő: 	2003. augusztus 1.

121/2003. (VII. 07.) Ök. sz. határozat:
Dunaharaszti Önkormányzat Képviselő-testülete hozzájárul ahhoz, hogy a II. Rákóczi Ferenc Általános Iskola részt vegyen a MultiCenter pályázaton, egyben biztosítja, hogy a pályázat elnyerése esetén az iskola a tantervbe beépítve, havi 40 órában három éven keresztül alkalmazza ezt a rendszert.
Felelős: 		Dr. Szalay László polgármester
Határidő: 	2003. június 30.

122/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy Szigetszentmiklós Város Önkormányzatával térségi együttműködési megállapodást köt a Nevelési Tanácsadó és a Mozgásfejlesztő Óvoda feladatainak ellátására.
Felelős: 		Dr. Szalay László polgármester
Határidő: 	azonnal

123/2003. (VII. 07.) Ök. sz. határozat:
Dunaharaszti Önkormányzat Képviselő-testülete hozzájárul ahhoz, hogy a II. Rákóczi Ferenc Általános Iskola a 11/1994 MKM rendelet 39/D §-a alapján a hátrányos helyzetű tanulók hátrányainak csökkentése érdekében „képességkibontakoztató felkészítést” szervezzen, valamint a logopédiai ellátást iskolai hatáskörben oldja meg.
Felelős: 		Dr. Szalay László polgármester
Határidő: 	2003. augusztus 30.

124/2003. (VII. 07.) Ök. sz. határozat:
Dunaharaszti Önkormányzat Képviselő-testülete hozzájárul ahhoz, hogy a 2003/2004-es tanévre az általános iskolák a kerettantervben előírt óratervet változtatás nélkül megtartva, az intézményi alapító okiratokban és a pedagógiai programokban már elfogadott óratervet alkalmazzák az iskolákban működő szülői szervezet egyetértésének megszerzésével.
Felelős: 		Dr. Szalay László polgármester
Határidő: 	2003. augusztus 30.

125/2003. (VII. 07.) Ök. sz. határozat:
Dunaharaszti Önkormányzat Képviselő-testülete hozzájárul ahhoz, hogy a II. Rákóczi Ferenc Általános Iskola a nyári szünetben „nyitott kapuk akció” keretében térítésmentesen biztosítsa a sportpályahasználatot a dunaharaszti fiatalok részére, melynek fedezetét, a  200.000 forintot (bruttó, mely a TB-t is tartalmazza) a Képviselő-testület az általános tartalék előirányzat terhére biztosítja.
Felelős: 		Dr. Szalay László polgármester
Határidő: 	azonnal

126/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy a lejárt határidejű - elidegenítési tilalom beépítési kötelezettség biztosítására –, bejegyzéssel ellátott, magántulajdonú ingatlanok adás-vételéhez hozzájárul azzal a feltétellel, hogy az új tulajdonos 4 éves beépítési kötelezettségét az épített környezet alakításáról és védelméről szóló 1997. évi LXXVII. törvény szerint vállalja. Ezt a kötelezettséget a tulajdoni lapra fel kell vezetni.
Felelős: 		Dr. Szalay László polgármester
Határidő: 	folyamatos

127/2003.(VII. 07.) Ök. sz. határozat:
Dunaharaszti Önkormányzat Képviselő-testülete a 13/2003. (I.27) Ök. sz. határozatát módosítja. A tulajdonát képező Dunaharaszti 3534/1/C hrsz-ú, természetben Dunaharaszti Baktay téren található üzlethelyiséget Horváth Róbert részére határozatlan időre továbbra is bérbe adja, 3 hónapos felmondási időt kikötve. Egyúttal hozzájárul ahhoz, hogy Horváth Róbert a tulajdonát, résztulajdonát képező cégei részére az ingatlant albérletbe adja.
A bérleti díj 2003. július 1-től 60.000.-Ft/hó + áfa.
Felelős: 		Dr. Szalay László polgármester
Határidő: 	azonnal

128/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Dunaharaszti Fő út 85. sz. 6. ajtószám alatti önkormányzati lakást Szűcs Attiláné részére – szociális szempontokra tekintettel – meghatározott időre, 2004. július 31-ig bérbe adja.
Felelős: 		Dr. Szalay László polgármester
	Határidő: 	30 nap

129/2003. (VII. 07.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező Dunaharaszti, Andrássy u. 32. sz. 8. ajtószám alatti lakás bérleti jogviszonyának megszüntetéséért a bérlő, Kopny Lászlóné részére 1.400.000 Ft-ot kifizet. Ebből az összegből a lakbértartozás levonásra kerül. Az összeg kifizetésének feltétele a lakásból való kiköltözés és kijelentkezés.
Felelős: 		Dr. Szalay László polgármester
Határidő: 	30 nap

130/2003. (VII. 07.) Ök. sz. határozat:
Dunaharaszti Önkormányzat Képviselő-testülete a 2002. évi helyi adóbevételek és kintlévőségek alakulásáról, a helyi adók ellenőrzéséről, a feltárt és befizetett adóhiányról, valamint 2003. május 31-ig beérkezett helyi adóbevételekről szóló beszámolót elfogadta.
Felelős: 		Dr. Szalay László polgármester

131/2003. (VII. 07.) Ök. sz. határozat:
Dunaharaszti Önkormányzat Képviselő-testülete a 2003. II. félévi képviselő-testületi ülések idejéről és napirendi pontjairól szóló beszámolót az alábbiak szerint fogadta el:
2003. szeptember 22. (14 óra)
•	Beszámoló a 2003. I. féléves gazdálkodásról és a 2003. évi költségvetési rendelet módosítása
•	A Képviselő-testület új Szervezeti és Működési Szabályzatának megalkotása
•	Döntés a Dunaharaszti Vagyongazdálkodási Kft. könyvvizsgálójának és könyvelőjének személyéről
•	A Szociális Bizottság beszámolója
•	Az Ügyrendi Bizottság beszámolója
•	Étkezési térítés
•	DHRV Kft. bérleti díja
•	Református Egyház
•	CSÖSZ új társulási megállapodás elfogadása
•	A 13/2003. (V.27) Ök.sz. kitüntető díjak adományozásáról szóló rendelet módosítása. A Pttv. szerint meghatározott polgármesteri és alpolgármesteri illetmény módosítása
2003. október 20. (14 óra)
•	Mozgáskorlátozott Dunaharaszti Egyesületének beszámolója
•	Köztisztviselők teljesítményértékelése
•	Beszámoló a határozatok végrehajtásáról
•	Csatornarendelet
•	Ciklusterv elfogadása
•	Adórendelet módosítása
2003. november 24. (14 óra)
•	Beszámoló az Önkormányzat háromnegyedéves gazdálkodásáról
•	2004. évi költségvetési koncepció
•	Közműdíjak megállapítása
2003. december 15. (14 óra)
•	2004. évi költségvetési rendelet-tervezet
•	Beszámoló a peres ügyekről.
Felelős: 		Képviselő-testület

Z/132/2003. (VII. 07.) Ök. sz. határozat: TITKOS

Z/133/2003. (VII. 07.) Ök. sz. határozat: TITKOS

Z/134/2003. (VII. 07.) Ök. sz. határozat: TITKOS

Z/135/2003. (VII. 07.) Ök. sz. határozat: TITKOS